LIETUVOS RESPUBLIKOS ŠVIETIMO, MOKSLO IR SPORTO MINISTERIJA

Biudžetinė įstaiga, A. Volano g. 2, 01124 Vilnius, tel. (8 5) 219 1225/219 1152, el. p. smmin@smm.lt, http://www.smm.lt. Duomenys kaupiami ir saugomi Juridinių asmenų registre, kodas 188603091.

Atsisk. sąsk. LT30 7300 0100 0245 7205 „Swedbank“, AB, kodas 73000

____________________________________________________________________________________________________________________

Lietuvos Respublikos socialinės apsaugos ir darbo ministerijai	2023- Nr. Į 2023-02-27 Nr. (23.2 Mr-55) STAP-121

DĖL ĮSTATYMO PROJEKTO DERINIMO

Lietuvos Respublikos švietimo, mokslo ir sporto ministerija, įvertinusi Lietuvos Respublikos socialinės apsaugos ir darbo ministerijos 2023 m. vasario 27 d. raštu Nr. (23.2 Mr-55) STAP-121 „Dėl Lietuvos Respublikos įstatymo projekto“ pateiktą derinti Lietuvos Respublikos ligos ir motinystės socialinio draudimo įstatymo Nr. IX- 110 2, 4, 5, 6, 8, 9, 10, 11, 111, 12, 18, 19, 21, 24, 25 ir 33 straipsnių pakeitimo įstatymo projektą (toliau – įstatymo projektas), pagal kompetenciją teikia pasiūlymus.

Siekdami dermės su Lietuvos Respublikos švietimo įstatyme ir Lietuvos Respublikos mokslo ir studijų įstatyme vartojamomis sąvokomis, taip pat siekdami studijuojančių asmenų lygiateisiškumo principo įgyvendinimo, siūlome patikslinti įstatymo projekto 5 straipsnio 2 dalimi keičiamo Lietuvos Respublikos ligos ir motinystės socialinio draudimo įstatymo 8 straipsnio 3 dalį ir ją išdėstyti taip:

„3. Ligos išmoką turi teisę gauti ir apdraustieji asmenys iki 26 metų, kurie iki laikinojo nedarbingumo pradžios dienos neįgijo šio straipsnio 1 dalies 3 punkte nustatyto stažo dėl to, kad nurodytais laikotarpiais mokėsi pagal bendrojo ugdymo programą ar pagal formaliojo profesinio mokymo programą bei studijavo aukštosiose mokyklose pagal nuolatinės formos studijų programą arba doktorantūroje, jeigu laikinasis nedarbingumas prasideda per 6 mėnesius nuo bendrojo ugdymo programos, formaliojo profesinio mokymo programos arba aukštojo mokslo studijų programos baigimo ir atitinkamo išsilavinimo ir (ar) kvalifikacijos įgijimo (pagal mokymosi ir (ar) kvalifikacijos pasiekimus įteisinantį dokumentą).“

Švietimo, mokslo ir sporto viceministras

Ramūnas Skaudžius

Vilma Matulionienė, tel. 8 666 59 321, el. p. Vilma.Matulioniene@smsm.lt